
Sub egida Centrului Judeţean pentru Conservarea şi Promovarea Culturii Tradiţionale Bihor, 
Oradea (Piaţa 1 Decembrie nr. 12) a apărut volumul de bancuri intitulat Folclor umoristic 
internetist, cules, selectat şi prelucrat de Florentin Smarandache, cu supratitlul Viaţa e tristă 
la noi, în schimb salariul e hazliu. 

Profesorul Florentin Smarandache a contrazis teoria relativităţii a lui Einstein, iar cele mai 
înalte autorităţi ştiinţifice i-au dat dreptate. Din „Ziarul de Vâlcea” aflăm că cercetătorul 





Florentin Smarandache „ ., „ . , , , , 

roman a primit o noua distincţie prestigioasa: Premiul statelor 

New Mexico şi Arizona la categoria Ştiinţe şi Matematică pe anul 2012. 



Corporaţia New Mexico Book Co-op din Los Ranchos (SUA) organizează anual un concurs de 
cărţi semnate de autori din New Mexico. Anul acesta au fost incluşi în concurs şi autorii din 
Arizona. Câştigător, la categoria „Cărţi de Ştiinţă şi Matematică” a fost desemnat, pentru a doua 
oară consecutiv, vâlceanul Florentin Smarandache, autor al cărţii DSm Super Vector Space of 
Refined Labels. 

Lucrarea celebrului român tratează cunoscuta Teorie Dezert- Smarandache (TDSm) din Teoria 
Informaţiei, care are aplicaţii diverse în cibernetică, computere, aviatică, cercetarea militară, 
medicină, etc. prin combinarea informaţiilor contradictorii furnizate de către sensori. 

Teoria lui Smarandache - TDSm - a făcut subiectul a sute de articole, plus teze de doctorat la 
universităţi din Franţa, SUA, Australia, România (Academia Tehnică Militară din Bucureşti), 
Canada, Algeria, Polonia, Olanda şi două teze de masterat în Iran şi Algeria. 




După această succintă biografie oricine s-ar îndoi că Florentin Smarandache e una şi aceeaşi 
persoană cu semnatarul volumului de bancuri apărut de curând în România. Personalitate 
complexă, Florentin Smarandache a scris poezie, proză, teatru şi poveşti pentru copii cu aceeaşi 
uşurinţă cu care scrie despre ştiinţă în general şi matematică în special. Umorul reprezintă starea 
de spirit a unui popor, iar bancurile sunt „buletinele de ştiri” ale unei naţii. Deşi râdem la auzul 
unui banc, râdem de defectele noastre sau ale tuturor, de sărăci şi bogaţi, de prostie, ipocrizie, 
falsitate, de frig, de foame, de îmbuibare, de nerozie etc., de tot şi de toate. Sunt bancurile 
educative? Majoritatea da, pentru că ele atrag atenţia asupra defectelor omeneşti. Şi mai este 
ceva: poporul care nu scoate bancuri este un popor trist, prin urmare bucuraţi-vă de apariţia 
acestei cărţi de folclor umoristic internetist. 





Domnişoară, de ce v-aţi numit câinele «Boule»? 

- Pentru distracţie. Când sunt în stradă şi-l strig, jumătate din bărbaţi se întorc!” 

* 



„La brutărie: 

- Domnule, a ieşit pâinea din cuptor? 
-Da. 

- Şi la ce oră se întoarce?” 



* 

„într-o zi Alinuţa veni la mama ei, obosită după pregătirile pentru nunta sa şi o întreabă: 
- Mamă, cum îmi stă cu rochia de mireasă? 



Foarte bine, Alinuţa, dar nu crezi că ţi-ar trebui şi un mire? 




-Ah, ştiam eu că am uitat ceva!” 




* 

„Recent a fost efectuat un sondaj de opinie în Italia, în care întrebarea era: Credeţi că sunt prea 
mulţi străini în ţară? Rezultatele au fost după cum urmează: 20% dintre repondenţi au spus Si, 
10% dintre repondenţi au spus No, 70% dintre repondenţi au spus: Ei, pe dracu’!” 

* 



„Pe stradă era un bărbat orb, care cerşea: 

- Aveţi milă, sunt orb şi am 15 copii! 

O doamnă care era în trecere, s-a oprit şi l-a întrebat: 

- Biet sărman, cum de ai 15 copii?! 

-Păi, doamnă dragă, crezi că eu văd ce fac?” 




„Doi tractorişti scot pita, slana, bat o ceapă de roata de la tractor şi se pun să mănânce. Vine şeful 
turbat de nervi şi îi întreabă: 

- Voi de ce nu semănaţi?! 

Unul dintre ei, nedumerit, răspunde: 

- Păi. . . noi nu suntem fraţi!” 

* 

„Mistreţul furios îşi cumpără o bicicletă şi se dă cu ea prin pădure. Iepuraşul, fugind pe lângă 



el, îi tot strigă: 

- O să cazi! O să cazi! 

Mistreţul, nervos: 

- N-o să cad! N-o să cad! 

Până la urmă, cade într-o groapă. Iepuraşul, vesel: 

- Vezi, ţi- am zis eu c-o să cazi! 

Mistreţul îi răspunde răutăcios: 

- Parchez unde vreau, da?!” 

* 

„înainte eram mereu indecis. Acum nu mai sunt aşa sigur.” 

* 

„Dacă ai impresia că nu îi pasă nimănui dacă mai trăieşti, încearcă să nu plăteşti câteva rate la 
bancă.” 





* 

„Dacă furi idei de la o persoană, se numeşte plagiat. Dacă furi idei de la mai multe persoane se 
numeşte cercetare.” 

* 

„Ajută pe cineva care este la necaz şi îşi va aduce aminte de tine când va fi iarăşi la necaz.” 

* 

„Dacă cineva râde - râzi împreună cu el! 

Dacă cineva cântă - cântă împreună cu el! 

Dacă cineva lucrează - lasă-1 să lucreze!” 

Pusa Roth 




